b'\n_START_ARTICLE_\nPrilo\xc5\xbenostnica\n_START_PARAGRAPH_\nPril\xc3\xb3\xc5\xbenostnica (tudi okazionalizem, stilisti\xc4\x8dni neologizem ali hapaks) je v jezikoslovju beseda, ki je prilo\xc5\xbenostno tvorjena za izrazitev navadno posebne, enkratne vsebine. Razlika z neologizmom je zlasti ta, da je neologizem v neki jezikovni skupnosti \xc5\xbee lahko sprejeta beseda, a \xc5\xa1e ob\xc4\x8dutena kot nova, prilo\xc5\xbenostnico pa beseda, ki je enkratna in neustaljena tako v slovarju kakor tudi v jezikovnem sistemu. Prilo\xc5\xbenostnice govore\xc4\x8di delajo po obi\xc4\x8dajnih besedotvornih vzorcih in jih bralci ali poslu\xc5\xa1alci tudi razumejo, vendar besede ne postanejo splo\xc5\xa1na last jezika._NEWLINE_Pogosto se pojavljajo zlasti v leposlovju in publicistiki.'